MÖH? FUI! ÖÄK! OSSA! VAU!
"MÖH? FUI! ÖÄK! OSSA! VAU!" oli Tartu Kunstimuuseumis 2012. aastal festivali ART IST KUKU NU UT raames toimunud Eesti kaasaegse kunsti klassika näitus, mis koondas 1990. aastate Eesti kunsti kõige skandaalsemaid kunstiteoseid ja nende kommentaarteoseid noorematelt kunstnikelt. Näituse kuraatorid olid Rael Artel ja Kaisa Eiche. Näituse keskmes olid kolm teost, nende seas Raul Meele "Apokriivad" ja Jaan Toomiku installatsioon "15. mai – 1. juuni 1992", mille ühe osa näituselt varastas ja hiljem lõhkus kujur Jass Kaselaan.